# আরবীয়

প্রায় হাজার বছর আগে থেকে এখনও প্রচলিত এই আরব্য জ্যোতিষ । তরে সময়ের সাথে এটি গ্রীক ও টলেমীয় জ্যোতিষ দ্বারা বিশেষভাবে প্রভাবিত হয়েছে ।

আল সুফি রচিত বই এর এয়োদশ শতকের একটি অনুলিপি থেকে পাওয়া কালপুরুষের প্রতিকৃতি (বামদিক) ও তার প্রতিচ্ছবি । এখানে কালপুরুষের ঢালটিকে আরবীয় জামার লম্বা হাতা হিসাবে দেখানো হয়েছে ।

টলেমী (100-178 CE) একজন বিখ্যাত গ্রীক দার্শণিক, গণিতজ্ঞ ও জ্যোতির্বৈজ্ঞানিক ছিলেন । তিনি মিশরের আলেকজান্দ্রিয়া শহরে বসবাস করতেন । তিনি তাঁর বই জ্যোতির্বিজ্ঞানের চমৎকার প্রনালী তে ১০২২ টি তারার বিবরণ দিয়ে যান । তবে এটির আরবী সংস্করণ অ্যালমাজেস্ট বেশি বিখ্যাত । তিনি তারাগুলিকে ৪৮টি মন্ডলে সজ্জিত করেন । হিপোক্রাস সহ অন্যান্য প্রাচীন গ্রীক পর্যবেক্ষণগুলির উপর ভিত্তি করে তিনি তারাগুলির উজ্জ্বল্যতার আনুমানিক মানও লিপিবদ্ধ করেছিলেন ।

টলেমীর বইটি নবম শতকে দুবার আরবীতে অনুবাদ করা হয়েছিল । এমনকি এখনও অনেক তারার ক্ষেত্রে অ্যালমাজেস্ট বইটিতে উল্লেখিত নামগুলিই ব্যবহার করা হয় ।

### নক্ষত্রমন্ডল

এখানে গ্রীক প্রবর্তিত ৪৮টি মন্ডল ব্যবহার করা হয়েছে । তবে অনেক প্রাচীন আরব ও ইসলামিক লেখকেরাও এই মন্ডলগুলির উল্লেখ করেছেন । এঁদের মধ্যে একজন হলেন আবু আল হুসেন আবেদাল রহমান আল সুফি (৯০৩-৯৮৬) ওরফে অ্যজোফি (ল্যাটিন নাম) । তিনি তাঁর পর্যবেক্ষণ ও জ্ঞানভান্ডার দিয়ে আরব্য জ্যোতিষে অমূল্য অবদান রেখে গেছেন । তিনি টলেমীয় তালিকার পুনর্নির্মাণ করেন । এমনকি টলেমীর লেখা বই অ্যালমাজেস্ট এর সংশোধন ঘটিয়ে কিতাব সুয়ার আল-কাওয়াকিব (স্তির নক্ষত্রদের তালিকা) নামে একটি সংস্করণ প্রকাশ করেন (৯৬৪ খ্রী) । আল সুফি এই বইটিতে তারাদের আরবী নাম সহ উজ্জ্বলতার একটি তালিকা প্রস্তুত করেন । তিনি নিজে হাতে মন্ডলগুলির রেখাচিত্রগুলিও এঁকেছিলেন । এই বই এর খুঁজে পাওয়া সবচেয়ে পুরানো সংস্করণটি তাঁর ছেলে ১০১০ সালে সালে প্রকাশ করেছিলেন, যা ওক্সফোর্ডের বোডলেইয়ান পাঠাগারে সংরক্ষিত করা আছে (MS Marsh 144) ।

এই লিঙ্কে আপনি আল সুফির বইয়ের একটি পুরানো পান্ডুলিপিতে পাওয়া মন্ডলগুলির কল্পচিত্র, ব্যাখ্যা ও তারাদের একটি তালিকা দেখতে পাবেন ।

পশ্চিমী জ্যোতিষে তিমিমন্ডল

### নামকরণ

উৎস যাই হোক না কেন বেশিরভাগ ক্ষেত্রেই তারাদের প্রথাগত নামটিই এখানে ব্যবহার করা হয়েছে ।

এমনকি আধিকারিক তালিকাতেও প্রাচীন নাম গুলিই ব্যবহার করা হয়েছে, তবে সেখানে কেবল উজ্জ্বল তারাগুলিই স্থান পেয়েছে । বেশিরভাগ তারার নামই সেটি যে মন্ডলে আছে তার সাথে কোনো না কোনো ভাবে সম্পর্কিত । যেমন - সারস মন্ডলের সারসের লেজের তারাটির নাম ডেনেব, যার অর্থ "লেজ" ।

অনেক ক্ষেত্রে আবার বৈশিষ্ট্যের উপর ভিত্তি করে নাম দেওয়া হয়েছে । যেমন - সিরিউস বা লুব্ধক কথার আক্ষরিক অর্থ "প্রখর", কারণ এটিই রাতের আকাশের সর্বোজ্জ্বল তারা । লক্ষণীয় যে, অনেক তারার নাম “আল” দিয়ে শুরু হয়েছে, যার অর্থ "অদ্বিতীয়", যেমন - "অ্যালগল" বা "পিচাশ" । তবে এখন এর ব্যবহার প্রায় পছন্দ মাফিক হয়ে গেছে । তাই তারাদের নামে আল কথাটি কখনও ব্যবহার করা হয়, আবার কখনও করা হয় না । সবশেষে বাকি কিছু তারার নাম গ্রীক, ল্যাটিন বা চীন থেকে নেওয়া হয়েছে ।

দ্বাদশ শতকে আরবী থেকে ল্যাটিনে অনুবাদ করার সময় তারাদের নামগুলি বিকৃত হয়ে পড়ে । ফলে অনেকাংশে তাদের অর্থ পাল্টে গেছে কিংবা এমন একটি শব্দে পরিনত হয়েছে যার কোনো অর্থ নেই । আাবার কিছু তারাগুলির ক্ষেত্রেও বিভ্রান্তির সৃষ্টির কারণ তাদের অবস্থানের পাল্টে যাওয়া । মুল (গ্রীক কিংবা আরবী) জ্যোতিষে তারাটি যে মন্ডলে ছিল অনুবাদের পর সেই নামের তারাটির অবস্থান অনেকক্ষেত্রে অন্য মন্ডলে দেখানো হয়েছে ।

ভুল ত্রুটি সত্ত্বেও রেনেসাঁর সময় থেকেই বেশিরভাগ তারা আরবী নামেই পরিচিতি লাভ করে ।

ইসলাম অধ্যুষিত মধ্য পূর্ব ও আরব উপদ্বীপের স্থানীয় অধিবাসীদের কাছে অনেক সময় উজ্জ্বল তারাগুলি আলাদা আলাদা নামে পরিচিত ছিল, যেমন - আলদুবরান । এমনকি অনেকসময় তারাগুলিকে কোনো ব্যক্তি কিংবা পশু রূপেও কল্পনা করা হত । যেমন - আলফা ও বিটা অফিউকি তারা দুটিকে যথাক্রমে মেষপালক ও তার কুকুর হিসাবে দেখানো হয়েছে, এবং আশেপাশের তারাগুলি মিলে চারনভূমি গঠন করেছে । কিছু আরবী নাম এত পুরানো যে আল সুফির আমলেও সেগুলির অর্থ উদ্ধার করা যায় নি এবং বাকি নামগুলি টলেমীর অনুবাদ । যেমন - ফম্যালহট নামটির আরবী অর্থ "দক্ষিন মীন মন্ডলের মুখ", টলেমির বই অ্যালমাজেস্ট য়েও একই বর্ণনা দেওয়া আছে ।

### বিবিধ

- আব্দ আল রহমান আল-সুফি উইকিপিডিয়া প্রবন্ধ
- আল-সুফির তারামন্ডলের ব্যাখ্যা : শৈল্পিক গঠন এবং তারার তালিকা সহ আল-সুফি রচিত বইয়ের একটি পান্ডুলিপির চিত্র ।
- "উলগ বেগ" রচিত "কিতাব সুয়ার আল-কাওয়াকিব" (স্থির নক্ষত্রের বই) এর মূল পুঁথি প্যারিস ডিজিটাল পাঠাগার "Gallica" ।
- তারাদের আরবী নাম : উইকিপিডিয়া প্রবন্ধ
- তারাদের নাম — প্রচলিত মতবাদ ও অর্থ : Richard Hinckley Allen: তারাদের নাম — প্রচলিত মতবাদ ও অর্থ ।
- ইসলামীয় বিজ্ঞানে ইতিহ্য নিবন্ধন প্রবন্ধ :
  : তারাদের আরবী নাম : বিশ্ব জ্ঞানের ভাণ্ডার ।

### কৃতজ্ঞতা স্বীকার

- আরব্য জ্যোতিরবিজ্ঞান ফোরাম
- ইসলামীয় চন্দ্রকলা পর্যবেক্ষণ প্রোজেক্ট "ICOP" কে ধন্যবাদ, তাদের প্রবর্তিত আরব্য তারামন্ডল ও তারাদের নাম ব্যবহার করতে দেওয়ার জন্য ।
- স্টেলারিয়াম আরবী অনুবাদকারীদের

### তথ্যসূত্র

- Bibliothéque Nqtionqle de France;Départment des manuscrits, Arabe 5036 / gallica.bnf.fr

### প্রস্তুতকারক

তারাদের আরব্য নাম গুলি সংকলিত করেছেন :

Khalid Alajaji

মন্ডলগুলির রেখাচিত্র ও কল্পচিত্রগুলি তৈরী করেছেন :

Kutaibaa Akraa: kutaibaa@gmail.com

##### ইংরাজীতে অনুবাদ করেছেন :
kutaibaa akraa