## তোংয়া

পলিনেশিয়ানদের মতই তোংয়ানরা মন্ডলগুলিকে সমুদ্রে দিক নির্ণয়ের কাজে ব্যবহার করতেন । অনেকক্ষেত্রে তারাদের একাধিক নাম দেখতে পাওয়া যায়, কারণ ১) তাদের অবস্থান অনেকগুলি "নির্দেশক পথ" এর মধ্যে পড়ে, ২) দ্বীপ ভেদে নামকরণ আলাদা হয়ে থাকে ।

খুব বিখ্যাত তারা ও মন্ডলগুলি (যেমন - কালপুরুষ, কৃত্তিকা তারাগুচ্ছ, সারস মন্ডল) তোংয়া সংস্কৃতিতে চিহ্নিত করা গেছে । তবে দুটি ক্ষেত্রে ব্যতিক্রম দেখা যায় । প্রথমটি হল ধ্রুবতারার (Polaris: α UMi) কোনো নামকরণ করা হয় নি । এটা সত্যিই অবিশ্বাস্য কারণ অবস্থান অনুযায়ী তোংয়া দ্বীপ গুলি থেকে সারা বছর এটিকে দেখা যায় । তাছাড়া উত্তরের যাত্রার সময় এটির গুরুত্ব অপরিসীম হওয়া সত্ত্বেও এটিকে অগ্রাহ্য করা হয়েছে । ২য়টি হল বৃশ্চিক মন্ডলের অনেকটা অংশের উল্লেখ নেই তোংয়া সংস্কৃতিতে । সারাবিশ্বে এমনকি পলিনেশিয়ান সংস্কৃতিতেও এটির উল্লেখ আছে, কারণ এটির তারাগুলি খুবই উজ্জ্বল এবং এটি কালপুরুষ মন্ডলের প্রায় উল্টোদিকে অবস্থিত । তাই এটির অনুপস্থিতি অবাক করার মতই । [এই দুই বিভ্রান্তি সংক্রান্ত যেকোনো সাহায্য সাদরে গ্রহন করা হবে ।]

তারাদের নামরকরণ প্রায় একই রকম হওয়ার কারণে সহজেই অনুমান করা যায় যে, পলিনেশিয় ও তোংয়া সংস্কৃতির উৎপত্তি একই জায়গা থেকেই হয়েছে । যেমন - কৃত্তিকা তারাগুচ্ছের তোংয়া নাম মোটুলিকি, মাওরী নাম মোটুরিকি এবং হাওয়াইয়ান নাম মোকুলিই ।

### তথ্য সংগ্রহ

1. Velt Kik, Ko E Ngaahi fetu'u 'o, তোংয়ার আকাশে তারারা, ১৯৯০ 'Atenisi University, Nuku'alofa , তোংয়া দেশের সরকারী মুদ্রণ বিভাগ
2. T.H Fale, তোংয়া জ্যোতির্বিদ্যা, ১৯৯০ পলিনেশিয়ান চক্ষু ফাউন্ডেশন, Nuku'alofa, তোংয়া চয়েস মুদ্রণ
3. E. E. V. Collocott, তোংয়া জ্যোতির্বিজ্ঞান এবং পঞ্জিকা, ১৯৯২ বার্নিস পওহি বিশপ জাদুঘর প্রকাশিত পলিনেশিয়ান নৃতাত্বিকতা এবং প্রাকৃতিক ইতিহাস সংক্রান্ত ইস্তাহার, খন্ড.৮, বিভাগ. ৪ হনুলুলু, হাওয়াই, বিশপ যাদুঘর মুদ্রণ ১৯২২, পৃ. ১৫৭-১৭৩.

### নামকরণ

তোংয়া নাম | অর্থ
--- | ---
হুমু | কয়লার বস্তা
কানিভা | ছায়াপথ
মাআফ্ফুলেলে | বৃহৎ ম্যাজেলেনীয় নক্ষত্রলোক
মাআফ্ফুটোকা | ক্ষুদ্র ম্যাজেলেনীয় নক্ষত্রলোক
ওত্তু মাআফ্ফু | ম্যাজেলেনীয় নক্ষত্রলোক
হাআম্মোংয়া | সৌরপথ
মাহিনা | চাঁদ
লাআঃ | সূর্য
ফেতুউ | নক্ষত্র বা তারা
ফেতুউফ্ফুকা | ধূমকেতু
উম্মাতা | রামধনু
ফেতুউএস্সিয়াফি | উল্কা
তাপুকিতেয়া | শুক্র
মাতামেমেয়া | মঙ্গল
মাআফ্ফুতোকা (same as SMC) | অগ্যস্ত তারা
মাআফ্ফুলেলে (same as LMC) | লুব্ধক তারা
ভেলিতোয়া হিফিফো | মঘা তারা
ভেলিতোয়া হাহাকে | আদ্রা তারা
হিকুলেওঃ | স্বাতী তারা
মোনুয়াফে | মৃগশিরা তারা
মোতুলিকি | কৃত্তিকা তারকাগুচ্ছ
তুউল্লালুপে | রোহিনী তারাগুচ্ছ
তেলোয়াতোংয়া | দক্ষিন ক্রস
তোলোয়ালাহি | নকল ক্রস

নক্ষত্রমন্ডল

তোংয়া নাম | অর্থ
--- | ---
তুইংয়া ইকা | কালপুরুষের বেল্ট ও তরোয়ালের কিছু অংশ
আয়ে উভ্ভেয়া | উত্তর মুকুট মন্ডল (কল্পনা)
ফাতানালুয়া | বেরিনিসের কেশ মন্ডল (কল্পনা)
কাপাকাউওতাফাহি | ক্যাসিওপিয়া মন্ডল (কল্পনা)
তোলোয়া | কালপুরুষের বেল্ট
লুয়া তাংয়াতা | সোমতারা ও বিষ্ণুতারা
ফুংয়াসিয়া | টোলিমান ও অ্যাজেনা তারা
হোউমাতোলোয়া (তোলোয়া, তেলোয়াতোংয়া, তোলোয়ালাহি) | —

### প্রস্তুতকারক

এটি প্রস্তুত করেছেন Dan Smale, d.smale(at)niwa.co.nz