### অ্যাজটেক

প্রাচীন অ্যাজটেকদের কাছে রাতের আকাশে তারাদের গতিবিধিগুলি, ধর্মীয় ও কৃষি সংক্রান্ত গণনা এবং ক্যালেন্ডার তৈরীতে খুবই গুরুত্বপূর্ণ ছিল । যদিও, ষোড়শ শতকে আমেরিকায় স্পেনীয় অভিযানের কারণে এই জ্ঞান ভান্ডারের অনেকটাই হারিয়ে গেছে ।

অ্যাজটেক সভ্যতা ও সংস্কৃতির উপাদান যেমন সেখানকার সংস্কার, অর্থব্যবস্থা, বিজ্ঞানচর্চা ইত্যাদি সম্পর্কে জানা যায় চ্যাকুইলোস থেকে, এটি এসেছে নাহোয়াচ শব্দ চ্যাকুইলোয়া অর্থাৎ চিত্র লিপি থেকে । এই চ্যাকুইলো গুলি আমোশকালি হিসাবে সংরক্ষিত । আমোশচ্যি অর্থাৎ বই এবং কালি অর্থাৎ বাড়ি কথাদুটির সমন্বয়ে শব্দটি গঠিত । পরবর্তিকালে এগুলি কোডিসেস নামে পরিচিতি লাভ করে; যা এসেছে ল্যাটিন শব্দ কোডেক্স অর্থাৎ লিখিত বই থেকে ।

তারা কোনো বর্ণ ব্যবহার করতেন না, গ্লিফো বা ছরির সাহায্যে সমস্তকিছু লিপিবদ্ধ করতেন । স্পেনীয় অভিযানের পর অনেক প্রাক-স্পেনীয় কোডেক্স নষ্ট হয়ে গেলেও মূল অ্যাজটেক ঐতিহ্য অনেককাংশে রক্ষা পেয়ে যায় তাদের লেখার উপকরণের এই বৈচিত্রের কারণে । এগুলি তারা ছবিগুলি হরিণের ছাল (আমাটে), কাগজ অথবা সুতি কাপড়ের মতন নানা ধরণের উপাদানের উপর লিপিবদ্ধ করেছিলেন । এর পরেও এই মেসো-আমেরিকান পরম্পরা কিছু স্থানীয় ইন্ডিয়ান উপজাতি ও স্পেনীয় যাজকের দৌলতে প্রচলিত রয়ে যায় । এই সময় কোডেক্স গুলিকে ঔপনিবেশিক কোডেক্স বলা হত । এরপর নতুন নতুন আঁকার পদ্ধতি ও ইউরোপ থেকে আসা নানা উপকরণের দৌলতে ধীরে ধীরে চিত্রলিপি গুলিতে বদল আসতে থাকে । এমনকি স্পেনীয় ও নাহোয়াচ ভাষায় বিবরণ মূলক লেখার চলনও এই পরিবর্তনই দায়ী ।

#####
Astronomical building

তবে দুঃখের বিষয় এই যে, অবশিষ্ট অ্যাজটেক ভান্ডার খুবই যৎসামান্য । নিচের ছবিটি সেই অবশিষ্ট ভান্ডারে থাকা কিছু ঘটনাবলী ও মন্ডলের একটি, এটি পাওয়া গেছে ষোড়শ শতকের Fray Bernardino de Sahagun এর লেখা Primeros Memoriales (প্রথম স্মারক) নামক একটি পান্ডুলিপি থেকে ।

নিচে স্টেলারিয়ামে ব্যবহৃত নামগুলি সম্পর্কে কিছু তথ্য দেওয়া হল ।

#### মামালহোয়াসচ্যি

প্রাচীন অ্যাজটেকরা কালপুরুষের বেল্টকে মামালহোয়াসচ্যি বলতেন । এটি জ্বালানী কাঠের স্তুুপকে বোঝায়, প্রত্যেক ৫২ বছর অন্তর মেক্সিকো ও তার প্রতিবেশি দেশে একসাথে অনুষ্ঠিত উৎসব তোশিহোয়া মোলপিলিয়া (বছর চক্রের সমাপ্তি) এবং শিহোয়াট‍্সিট‍্সকুইলো অর্থাৎ নববর্ষ উৎযাপনের সময় এটি জ্বালানো হয়ে থাকে ।

#### তিয়ানকুইসচ্যি

আমরা এটিকে কৃত্তিকা নামে চিনি । তবে মেক্সিকানদের কাছে এটি তিয়ানকুইসচ্যি নামে পরিচিত, যার অর্থ বাজার । তবে এটিকে মানুষের ভিড় হিসাবেও দেখা হয়ে থাকে । একটি বৃত্তের মধ্যে মালপত্র হাতে এক বা দুজনের প্রতিকৃতি হিসাবে এটিকে চিত্রিত করা হয় ।

বর্তমানে, মেক্সিকোতে অপ্রথাগত বাজার বা হাটকে তিয়ানগেইস বলা হয় ।

#### কিলালাচলি

আমাদের কছে এটি মিথুন মন্ডল নামে পরিচিত । তবে তা অ্যজটেকদের কাছে এটি কিলালাচলি নামে পরিচিত ছিল, যার অর্থ একটি বল খেলা । অ্যজটেকদের কাছে এর সাংস্কৃতিক গুরুত্ব অপরিসীম । খেলাটি একটি রাবারের বল দিয়ে খেলা হয় । তারা মনে করতেন যে এই খেলায় বলের গতিপ্রকৃতি হুবহু আকাশে সূর্য কিংবা চাঁদের গতিপ্রকৃতির মত হয়ে থাকে ।

#### শোনেকুইলি

আমাদের কছে লঘু সপ্তর্ষি মন্ডল বা ভল্লুক ছানা মন্ডল নামে পরিচিত । তবে অ্যজটেকদের কাছে এটি শোনেকুইলি নামে পরিচিত ছিল, যার অর্থ মোচড়ানো পা । এটি নানায়ুচিন এর সাথেও সম্পর্ক যুক্ত । যিনি টোনাটিহ্ বা সূর্যের দেবতা হিসাবে পা মোচড়ানো, ফোঁড়া ও দগদগে ঘা এর মত নানা যন্ত্রনা সহ্য করেছিলেন ।

অপরদিকে টেসোসোমোক অনুসারে এটি দক্ষিন ক্রস ও তার আশেপাশের তারাগুলির সাথে সম্পর্কযুক্ত । এক্ষেত্রে শোনেকুইলি বলতে S আকারের রুটিকে বোঝায়, যা 'শাগুন' তাঁর অনুগামীদের বানাবার কথা বলেছিলেন ।

xonecuilli

#### কিচালকোলোচ

ফ্লোরেন্সীয় কোডেক্স অনুযায়ী, 'শাগুন' এর গুপ্তচরেরা এই নামকরণ করেছিলেন । এর অর্থ কাঁকড়া বিছে । অপরদিকে টেসোসোমোক অনুযায়ী এটির নাম কোলোচিশায়াক, যার অর্থ কাঁকড়া বিছের মুখ ।

#####
প্যারিস কোডেক্স

প্যারিস কোডেক্সের রাশি সংক্রান্ত অংশে এই কাঁকড়া বিছের উল্লেখ পাওয়া যায় । যদিও এখানে একে শরীর থেকে ঝুলন্ত কিছু জন্তু সহ একটি ড্রাগনের রূপে চিত্রিত করা হয়েছে ।

### উপসংহার

কিছু মন্ডলের ব্যাখ্যা অবশ্যই তর্ক সাপেক্ষ । কারণ সেগুলি সম্পর্কে এখনও গবেষণা চলছে । তাই এই অ্যাজটেক জ্যোতিষকে সমৃদ্ধ করে এমন যেকোনো মতামত ও সহযোগীতা সাদরে গ্রহণ করা হবে ।

### বিবিধ

- Fuego Nuevo
- Lienzo mexica
- Constelaciones Prehispánicas
- Arqueoastronomía y desarrollo de las ciencias en el México prehispánico
- আমেরিকায় প্রচলিত রাশিচক্রের উপর কিছু জিজ্ঞাস্য
- অ্যাজটেক পৌরাণিক কাহিনী
- Los códices de México
- Los códices coloniales de México
- Real cédula prohibiendo la historia general de las cosas de Nueva España de Fray Bernardino de Sahagún
- Akapochtli
- The Calendar and Its Cycles
- Iconografía mexicana, Volumen 3
- El Códice París
- El nacimiento del sol y la luna
- Diccionario náhuatl - español en línea en AULEX
- Tlachtli

### বিশেষ ধন্যবাদ

- Javier Gómez Sandoval
- Martha Patricia Rivera
- Emilio Ramón Bolaños Guerra
- Hector Vega
- Rafael Rojas Segoviano
- Juan Caballero
- SAAGS

### প্রস্তুতকারক

Enrique Gómez Candelario
aldeaglobal@gmail.com

##### ইংরাজী অনুবাদ:
Rafael Rojas Segoviano